ZMLUVA  O  VEREJNEJ  PRODUKCII 	
					evidenčné číslo objednávateľa 42/2015

uzatvorená v zmysle ustanovení par. 269 odseku 2 zákona č. 513/1991 Zb. Obchodného zákonníka,
v znení neskorších predpisov

Čl. I. Zmluvné strany
OBJEDNÁVATEĽ:	Obec Vinohrady nad Váhom	
/sídlo/:		 925 55 Obecný úrad 355
Zastúpené:		Ing. Eva Hanusová, starostka obce			
IČO:		00306304			
DIČ:		2021002357					
Právna forma:		obec		
Bankové spojenie: 		VUB, a.s. pobočka Sereď		
Číslo účtu:		923028132/0200

a

ÚČINKUJÚCI:		Igor Fekete 
/sídlo/:		Žilinská č. 10, 811 05 Bratislava 
Dátum narodenia:	21.3.1953 
DIČ:	1024634424 (nie je platca DPH)
Register:	Daňový úrad Bratislava - Staré mesto
Bankové spojenie:	Československá obchodná banka, a.s.
Číslo účtu:	8010-0802739683/7500

Zmluvné strany vyhlasujú, že údaje vyššie uvedené  sú pravdivé a aktuálne a zaväzujú sa bez meškania oznámiť druhej zmluvnej strane každú zmenu, ktorá by mohla mať vplyv na plnenie zmluvných záväzkov. Sú si vedomí, že pri neoznámení tejto skutočnosti budú znášať následky, ktoré môžu druhej zmluvnej strane z neznalosti týchto údajov vzniknúť.

Čl. II. Predmet zmluvy
1)	Predmetom tejto zmluvy je uskutočnenie hudobného vystúpenia člena skupiny SENZUS, ktoré je uvedené v čl. II. ods. 2 v čase a za podmienok uvedených v tejto zmluve.
2)	Hudobné účinkovanie bude zrealizované za nasledovných podmienok:
a)	miesto konania: Obec Vinohrady nad Váhom , tenisové ihrisko	
b)	čas konania (dátum, hodina): 6.6. 2015, 19,30 hod
c)	názov podujatia, programu: 	11. ročník „Súťaž vo varení guláša“
d)	dĺžka vystúpenia: 3 bloky po 30 minút	

Čl. III. Podmienky zmluvy
1)	Objednávateľ sa zaväzuje:
a)	dodržiavať všetky podmienky stanovené touto zmluvou,
b)	v prípade nepriaznivého počasia, zabezpečiť náhradné priestory na vystúpenie,
c)	prípadnú zmenu termínu alebo času vystúpenia dohodnúť s vedúcim skupiny SENZUS Ing. Pavlom Peschlom najmenej 7 dní vopred,
d)	objednávateľ sa zaväzuje zabezpečiť ozvučenie hudobného vystúpenia, priestor na prípravu a realizáciu vystúpenia, priestor na prezliekanie, pripojenie na el. rozvod 220 V/16A, stôl a stoličku na pódiu, 2 pomocníkov na nosenie aparatúry. V prípade , že objednávateľ má problémy s ozvučením hudobného vystúpenia, po dohode s účinkujúcim si ho účinkujúci zabezpečí sám.

3)	Účinkujúci sa zaväzuje:
a)	uskutočniť vystúpenie za podmienok stanovených v tejto zmluve,
b)	poskytnúť objednávateľovi  potrebnú súčinnosť za účelom dosiahnutia úspešného priebehu účinkovania.

Čl. IV. Ďalšie podmienky zmluvy
Zmluvné strany sa dohodli na týchto ďalších podmienkach:
1)	Účinkujúci súhlasí s použitím obrazového alebo zvukového záznamu  časti programu pre potreby dokumentácie činnosti alebo propagácie objednávateľa. 
2)	Účinkujúci je povinný poskytnúť dohodnuté plnenie podľa predmetu tejto zmluvy riadne a včas.  Za riadne poskytnuté plnenie sa považuje plnenie v dohodnutom žánri a v kvalite obvyklej pre príležitosť výkonu. Za včasné sa považuje poskytnutie v dohodnutom čase a dohodnutej dĺžke trvania.
3)	Účinkujúci sa zaväzuje dodržať rozsah hudobného účinkovania v rozsahu dohody v zmluve, okrem prípadu extrémneho nedodržania časového harmonogramu zo strany objednávateľa.
4)	Objednávateľ je povinný poskytnúť účinkujúcemu potrebnú súčinnosť technického a organizačného charakteru.

Čl. V. Odmena za vytvorenie diela
1)	Odmena za účinkovanie sa určila na základe vzájomnej dohody zmluvných strán a na základe zákona 18/1996 Z. z. o cenách vo výške: 227 eur, (slovom:    dvestodvadsaťsedem eur ) vrátane cestovných  nákladov. Predmetná cena je konečná a nemenná, za predpokladu dodržania Článku II a III tejto zmluvy.
2)	Odmena bude vyplatená priamo na mieste v hotovosti po ukončení vystúpenia hudobnej skupiny SENZUS, alebo po predchádzajúcej dohode zmluvných strán, formou prevodu na bankový účet.

Čl. VI. Neplnenie zmluvy
1)	Ak sa vystúpenie neuskutoční z dôvodov na strane účinkujúceho, resp. objednávateľa sú si títo povinní uhradiť preukázanú škodu, vzniknutú v súvislosti s prípravou vystúpenia a zabezpečenia náhradného programu. Z uvedeného dôvodu sa zmluvné strany zaväzujú zaplatiť aj zmluvnú pokutu vo výške 50 % dohodnutej odmeny v čl. V. bod 1) tejto zmluvy.
2)	Výnimku z predošlého odseku tvorí len objektívna okolnosť na jednej či druhej strane (živelná pohroma, epidémia, úraz, havária atď. ), v dôsledku ktorej sa možno zbaviť zodpovednosti za spôsobenú škodu. Takúto okolnosť je však jedna zmluvná strana povinná bezodkladne písomne oznámiť druhej zmluvnej strane a preukázateľne ju dokladovať.

Čl. VII. Záverečné ustanovenia
1)	Neposkytnutím plnenia v dohodnutom čase a rozsahu sa zmluva od počiatku ruší.  Nárok na zmluvnú pokutu a náhradu škody tým nie je dotknutý.
2)	Pre zmluvné strany sú rozhodné ustanovenia dohodnuté v tejto zmluve. Zmluvné strany sa dohodli, že pokiaľ niektoré vzťahy založené touto zmluvou alebo s ňou súvisiace nie sú výslovne touto zmluvou upravené, budú sa riadiť Obchodným zákonníkom a ostatnými všeobecne záväznými právnymi predpismi SR.
3)	Zmluvné strany sa dohodli, že prípadné spory vyplývajúce z tejto zmluvy sa budú snažiť riešiť zmiernou cestou.
4)	Zmluva je vyhotovená v troch exemplároch, z ktorých poskytovateľ obdrží jedno vyhotovenie a objednávateľ dve vyhotovenia.
5)	Dodatky k tejto zmluve musia byť v písomnej forme so súhlasom zmluvných strán a podpísané oprávneným zástupcom obidvoch zmluvných strán.
6)	Zmluvné strany vyhlasujú, že si túto zmluvu, ktorá obsahuje vážne a slobodné prejavy ich vôle prečítali a na znak súhlasu s jej obsahom ju podpísali.
7)	Táto zmluva nadobúda platnosť dňom jej podpisu oprávnenými zástupcami obidvoch zmluvných strán a stáva sa účinnou nasledujúcim dňom po jej zverejnení na webovom sídle obce Vinohrady nad Váhom. 
8)	Zmluvné strany súhlasia so zverejnením celého znenia zmluvy.  Povinnosť zmluvu zverejniť vyplýva z ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení.

Vinohrady nad Váhom    dňa 1. 6.2015	

Objednávateľ:	Účinkujúci:

Podpísané							podpísané
______________________		______________________
 								                            Igor Fekete